এন আৰ চিত জালিয়াতিৰে নাম অন্তৰ্ভুক্তিৰ চেষ্টা চলোৱাৰ অপৰাধত ৰঙিয়াৰ ধুহিত দুজন যুৱকক গ্ৰেপ্তাৰ কৰা হৈছে। মহম্মদ ৰিজোৱান (২৪) আৰু আতিকুৰ ৰহমান (২৬) নামৰ যুৱক দুজনক আৰক্ষীয়ে গ্ৰেপ্তাৰ কৰে।
জানিব পৰা মতে এন আৰ চি উন্নীতকৰণৰ প্ৰক্ৰিয়া আৰম্ভ হোৱাৰ সময়তে বহু বছৰ পূৰ্বে উত্তৰ প্ৰদেশৰ পৰা আহি ধুহিত এঘৰ লোকৰ তাত নিগাজিকৈ থাকিবলৈ লোৱা মহম্মদ ৰিজোৱান নামৰ যুৱকজনে এন আৰ চিত নিজৰ নাম অন্তৰ্ভুক্ত কৰিবলৈ আবেদন জনাইছিল। কিন্তু এন আৰ চিত অন্তৰ্ভুক্তিৰ বাবে যুৱকজনৰ কোনো প্ৰামাণিক নথি নথকাত ৰিজোৱানে ধুহিৰ আতিকুৰ ৰহমান নামৰ যুৱকজনৰ সহায় বিচাৰে।
আতিকুৰে ধুহিৰ মিলন মন্দিৰ হাইস্কুলৰ প্ৰধান শিক্ষক ঘনশ্যাম কুমাৰৰ স্বাক্ষৰ জাল কৰি কম্পিউটাৰৰ সহায়ত এখন ভুৱা বিদ্যালয়ৰ প্ৰমাণ-পত্ৰ তৈয়াৰ কৰি ৰিজোৱানক দিয়ে। ৰিজোৱানে নিজৰ আবেদনৰ লগত প্ৰামাণিক নথি হিচাপে বিদ্যালয়ৰ উক্ত ভুৱা প্ৰমাণ-পত্ৰখন গাঁঠি দিয়ে।
ৰিজোৱানৰ প্ৰমাণ-পত্ৰখনৰ ওপৰত ধুহিৰ এন আৰ চি সেৱা কেন্দ্ৰৰ বিষয়াগৰাকীৰ সন্দেহ ওপজাত বৃহস্পতিবাৰে বিষয়াগৰাকীয়ে মিলন মন্দিৰ হাইস্কুলৰ প্ৰধান শিক্ষকগৰাকীক প্ৰমাণ-পত্ৰখন পুনৰীক্ষণৰ বাবে এন আৰ চি সেৱা কেন্দ্ৰলৈ তলব কৰে। প্ৰধান শিক্ষক ঘনশ্যাম কুমাৰে প্ৰমাণ-পত্ৰখন পুনৰীক্ষণ কৰি সেইখন ভুৱা বুলি নিশ্চিত কৰে।
প্ৰধান শিক্ষক কুমাৰে ঘটনা সম্পৰ্কত কঞা আৰক্ষী থানাত এখন এজাহাৰ দাখিল কৰে। কুমাৰৰ এজাহাৰৰ ভিত্তিত থানাৰ ভাৰপ্ৰাপ্ত আৰক্ষী বিষয়া বীৰেশ্বৰ চুতীয়াই ধুহিৰ পৰা মহম্মদ ৰিজোৱান আৰু আতিকুৰ ৰহমানক গ্ৰেপ্তাৰ কৰে।
আৰক্ষীয়ে দুয়োজনৰ বিৰুদ্ধে ভাৰতীয় দণ্ডবিধিৰ ৪৬৮/৪২০/৮৭১ ধাৰাৰ অধীনত এটা গোচৰ (২৮/২০১৮) ৰুজু কৰি শুকুৰবাৰে ৰঙিয়া মহকুমা ন্যায়িক দণ্ডাধীশৰ আদালতত হাজিৰ কৰায়। আদালতে দুয়োজনকে ন্যায়িক জিম্মালৈ প্ৰেৰণ কৰাৰ নিৰ্দেশ দিয়ে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
